[ - Minimitza ]\nLa participació en el món municipal és un bé preuat. Tothom vol ser reconegut com el més obert a les demandes ciutadanes, el que organitza les millors trobades o el que descobreix les més avançades eines virtuals per donar veu als veïns. Ningú dubta de la primera afirmació: la participació és positiva i necessària; ajuda a conèixer de primera mà els problemes de la gent i fomenta una societat activa i preocupada amb els assumptes col·lectius. Però què passa quan es trenca l’equilibri? Què passa quan es manipula la balança adequada que hi hauria d’haver entre la participació ciutadana i la capacitat resolutiva dels representants públics escollits en urnes? Doncs passa que tens un Govern, com el de Colau a Barcelona, que utilitza la participació per no mullar-se en decisions complexes que necessiten del lideratge i l’empenta dels governants. No tot es pot vehicular amb la participació, no pots deixar en mans de veïns o entitats, reunits en trobades de petit format, la decisió de reformar un Mercat, com el de l’Abaceria a Gràcia, de cobrir la Ronda de d’Alt o de resoldre el problema del top manta a Ciutat Vella. En múltiples ocasions, el Govern es renta les mans i espera que “el poble” els hi solucioni els problemes que els empaiten amb processos participatius que s’eternitzen. El mateix “poble” que els ha votat perquè “ells” ho solucionin no té prou informació ni prou temps per decidir sobre qüestions complicades que sobrepassen la seva capacitat o que en moltes ocasions mostren dues posicions ciutadanes contradictòries. Parlem d’un frau democràtic que degrada el mateix concepte de participació i que defuig les responsabilitats. Els que som Consellers Municipals ho veiem a diari i veiem una altra cosa potser més greu, en moltes ocasions s’intenta reconduir aquesta participació cap a posicions que interessen al Govern. Es convida a gent propera als seus postulats, s’escolta més a uns que altres o es guarden una última carta, com en els processos del PAD: la d’assegurar-se que cap decisió no serà acceptada si no comparteix la seva línia ideològica. Sí, cal fomentar la participació, és imprescindible, però fem-ho bé, tinguem present els seus límits i no la manipulem, i potser així, només així, ens acostarem a la ciutadania.\nConseller Municipal al Districte de Gràcia


rodapoemes: cançó dels pirates de secà\ncançó dels pirates de secà\nQuan la mar s’assequi tota\ni s’hi pugui amorejar\nhi anirem amb bicicleta\ndisfressats de bacallà.\nPlantarem una bandera\nals vaixells de l’antigor\nque descansen de fa segles\nsota una ombra de verdor.\nLa bandera serà groga\namb ditades de vermell\ni, atiada pel bon dia,\nllevarà tot el rovell.\nBallarem damunt l’escata\ndel llobarro o del corball\namb una ostra a cada orella\ni una pipa de corall.\nPer l’embruix d’aquestes danses\ntornarà a venir la mar\ni amb les ones arrissades\nens farà de viva llar.\nCom corsaris d’una reina\nlluitarem amb els taurons\ni amb els núvols insurrectes\ni amb les llàgrimes del fons.\nI, cofats amb barretina\nde color de pluja i vent,\ntocarem fins la follia\nel timbal del firmament.\nMIQUEL DESCLOT “Cançons de la lluna al barret”, Edicions 62, Barcelona, 1978.\nPublicat per Alexandre Planas Ballet a 16:02\nel tècnic i el president


Canillo aprova el POUP amb el 50% de les al·legacions estimades | BonDia Diari digital d'Andorra.\nEva Arasa Altimira / FOTO: Comú de Canillo\n“Avui hem fet un pas de gegant per a la parròquia de Canillo”. Així ho ha va declarar el cònsol de Canillo, Francesc Camp, després que el Comú aprovés provisionalment la primera revisió del pla d’urbanisme de la parròquia (Poupc), una revisió “valenta” perquè aposta pel “decreixement urbanístic i la qualitat” com a vies per garantir un urbanisme ordenat, sostenible mediambientalment i respectuós amb el patrimoni tant natural com cultural. La revisió del planejament arribava a la sessió de Comú després del preceptiu període d’exposició pública, durant el qual es van presentar un total de 195 al·legacions. D’aquestes, un 50% han estat estimades, parcialment o totalment, i entre els canvis que han introduït hi ha la supressió del vial que havia de connectar la part alta del nucli de Canillo amb la CG2 i la reducció de la cessió obligatòria al Comú, d’un 10% a un 5%, en les zones de màxima protecció.\nUn cop aprovat provisionalment, amb els vots en contra dels dos consellers de l’oposició, el Poupc serà tramès al Govern per tal que la Comissió tècnica d’urbanisme (CTU) pugui revisar-lo i introduir-hi les modificacions que consideri escaients. Aquest és un procés que “pot durar mesos”, va admetre Camp. Mentrestant, les llicències d’obres en unitats d’actuació afectades pel Poupc han quedat suspeses temporalment. Això sí, des del moment en què el pla es va sotmetre a exposició pública, totes les obres “s’han d’atenir a la nova normativa” i, per tant, en aquest període de suspensió “tothom pot anar treballant en els seus projectes, tenint en compte les noves regles del joc”.\nTant el cònsol major com el cònsol menor, Marc Casal, van agrair que “una bona part dels ciutadans i dels propietaris ens hagin fet confiança”, ja que globalment la revisió del planejament urbanístic suposarà una reducció de l’edificabilitat del 57% en el sòl urbanitzable de la parròquia. La reducció de l’edificabilitat, de fet, és més notable en les zones que s’han establert com de màxima protecció, és a dir, Mereig, Montaup, vall del Riu i l’Armiana, la Coma i Entor i Incles. La gradació és possible gràcies a l’establiment de cinc “claus” o categories diferents en funció de la major o menor proximitat als nuclis urbans i amb requeriments diferenciats a l’hora d’edificar.\nEn aquest sentit, tant Camp com Casal van insistir que el que es guanyarà amb la racionalització dels serveis i l’estalvi de recursos gràcies a un urbanisme “més ordenat” compensarà el possible menyscapte d’ingressos que pugui tenir el Comú si es construeix menys. Cosa que encara s’ha de veure, ja que en algunes zones com la carretera de Montaup “serà més fàcil edificar-hi encara que sigui amb menys sostre, és a dir, construint-hi habitatges unifamiliars”.\nEl pla “de la majoria”\nEls consellers de la minoria, Albert Torres i Dolors Cabot, van votar en contra del Poupc, més perquè s’han sentit “exclosos” en la seva elaboració que no pas pel contingut de la revisió del pla, ja que com va reconèixer la mateixa Cabot, “en moltes coses hi podem estar d’acord”. Els retrets entre la minoria i la majoria van ser contundents: mentre que la minoria considera que “el pla és de la majoria i no de la parròquia” perquè no han pogut participar en els treballs de la comissió d’urbanisme i tampoc no han disposat dels recursos per poder plasmar les seves consideracions en format d’al·legacions (van presentar una sola al·legació amb quatre demandes que han estat estimades), la majoria els va retreure ahir que no haguessin volgut recórrer als tècnics del Comú per treballar les al·legacions i que els seus comentaris haguessin quedat en simples remarques “orals”. La majoria, això sí, va agrair el treball de la ciutadania, que van tenir “un mes menys” que l’oposició i així i tot van presentar fins a 194 al·legacions.


El barranc de l'Argentada: de febrer 2020\nLluitar amb el diable. Ngugi wa Thiong'o\nSinopsi: les memòries de l'estada a la presó i com va decidir escriure una novel·la d'amagat com a font de reflexió junt amb les reflexions el neo colonialisme, com Kenia ha esdevengut independent però les noves classes dirigents copien els tics colonials anteriors.\nNo sé si era el moment just o està mot ben escrit, he disfrutat molt d'aquest llibre i per una vegada a la vida l'he sabut dosificar: una història cada dia i no més. Això sí, m'he quedat amb un dubte que no explica: Com pot ser que ell sigui jueu i el seu germà no?\nSinopsi: quan a l'autor el deixen marxar de l'URSS per anar Estats Units, només li deixen emportar-se tres maletes. Es queda parat quan veu que amb una ja en té prou. Anys després per casualitat descobreix la maleta i la descripció dels objectes que hi porta li serveix per explicar la seva vida a l'URSS.\nEls dimonis de Loudun. Aldous Huxley\nNo he estes massa el propòsit d’aquest llibre. No sé si es tracta d’un llibre d’història, de la narració d’uns fets, un tractat sobre la possessió o sobre la França de Lluís XIII millor dit sobre la França de Richelieu o aglutina una mica de tot això. Reconeixo que m’he saltat algunes pàgines i mig capítol que se’m feien carregosos, però altres pàgines les trobava força interessant però encara no entenc perquè dedicava tantes a alguns fets o personatges i tant poques a altres.\nPer cert encara no entenc perquè està a la secció de terror de la biblioteca.\nSinopsi: el pretensiós capellà Grandier es crea acèrrims i importants enemics que buscaran la seva destrucció. Les possessions diabòliques de la prior i de les germanes d’un convent endutes per la seves proeses amatòries seran el pretext per la venjança dels seus enemics.\nPublicat per El barranc de l'Argentada a 8:31 Cap comentari:


Seat Tarraco, el futur SUV urbà | Proauto Seat\nDesprés d’un llarg procés de selecció i una participació rècord arreu del món, Seat presentà el seu nou model de cotxe amb un toc català. El Seat Tarraco, donarà vida al nou SUV que pretén ser un vehicle innovador i totalment complementari als que hi han al mercat en l’actualitat, com l’Ateca i l’Arona.\nAmb un total de 51.903 vots, el nom de la capital tarragonesa a passat per sobre d’altres de poblacions amb bastant renom com Àvila. A la ciutat se li atribueix tots els valors identitaris de la marca i que tant ús en fa servir en les campanyes publicitàries. Aquesta toponímia s’afegeix a la llarga cua de tantes d’altres poblacions de la geografia espanyola en què s’han inspirat. El primer model de l’any 1982 va ser el Ronda i hem passat una gran quantitat com els més tradicionals com l’Ibiza o el León.\nLa massiva participació ha superat amb escreix les previsions i s’han rebut milers de propostes, totes elles interessants però a través de filtres pertinents i basats en l’encaix propi de la marca, a la final tan sols n’hi van arribar quatre. S’espera que el futur llançament d’aquest model sigui tot un èxit tal com ho han demostrat els usuaris. Un cotxe personalitzat per els mateixos clients, fent d’aquesta manera una participació directa al consumidor fa que Seat connecti com a marca referencia amb tots aquells amants del motor.\nSeat ProAuto col·labora amb la tradicional Pujada a Peu al Santuari dels ÀngelsEls errors més habituals a l’hora de col·locar les cadenes de neu


Inici Notícies Enquesta als agrupaments 2013: contesta-la!\nL’escoltisme d’Olot celebra 60 anys (AEiG Nostra Dona del Tura)\n| dj, 28/03/2013 - 13:46\nAquest mes d’abril l’AEiG Nostra Dona del Tura d’Olot celebrarà el seu 60è aniversari. Han preparat activitats per a tothom durant dos caps de setmana.\nLa voluntat d’aquesta celebració és donar a conèixer el moviment escolta i guia i les activitats i propostes de l’agrupament per a infants i joves i per les seves famílies, així com compartir amb persones que han format part d’aquesta gran família que és l’escoltisme, anècdotes, històries i projectes de futur.\nAixí ho expliquen des de l’agrupament: “Volem entendre qui som i quina és la nostra tasca avui, i projectar un agrupament de futur, implicat en la ciutat d’Olot, amb un projecte educatiu centrat en fer persones crítiques, solidàries, i compromeses, que entén la natura com a marc de creixement, fonamentat en el nostre país, i amb uns valors que ens defineixen com a persones.”\nPer això han preparat els següents actes:\na 2/4 de 8 del vespre al Casal Marià: Xerrada “Els joves d’avui. Un món de reptes!” a càrrec d’Albert Casals, autor dels llibres “El món sobre rodes” i “Sense fronteres”.\nde 4 a 7 de la tarda al Firal: Activitats infantils i d’aventura, amb berenar per a tots els participants.\na les 9 del vespre al Passeig de la Muralla: Botifarrada i tot seguit concert a càrrec de Manelic i The Blackiss, concert de cançons de vetllades, cançons tradicionals i populars catalanes, i versions de cançons que formen part de la nostra història més recent.\nA 2/4 de 9 del matí: Concentració a la Rectoria de Puigpardines, per pujar plegats a Coll de Bracons, on començarà la Caminada Popular al Puigsacal. Un cop al pic farem una petita celebració amb música i textos, i una foto conjunta.\nA 2/4 de 3 de la tarda: Arrossada de germanor a la Rectoria de Puigpardines.\nLa comissió organitzadora d’aquest 60è aniversari de l’agrupament vol agrair la col·laboració de la Regidoria de Joventut i de la Brigada de l’Ajuntament d’Olot, de Minyons Escoltes i Guies de Catalunya i d’empreses, entitats i persones que han fet possible la programació d’aquests actes.\nAnem de concert amb l’AEiG Perot Guinarda i l’AEiG Salvador Espriu\n| dj, 28/03/2013 - 13:30\nEls dos agrupaments estan d’aniversari i ho celebren conjutament amb un concertàs al parc del Guinardó! Serà el 13 d’abril amb l’Orquestra Mitjanit, Bossonoya i MotherFunkers.\nI tu, ja t’has “ennuriat”? (AEiG Mare de Déu de Núria)\n| dj, 28/03/2013 - 11:52\nL'AEiG Mare de Déu de Núria (Demarcació del Barcelonès) està de festa. Aquest any fan el 60è aniversari i ens conviden a celebrar-ho amb ells!\nÉs per aquest motiu que han decidit ennuriar-se. I què vol dir això: doncs que volen compartir un sentiment, una sensació, unes vivències... ennuriar-vos.\nUs conviden als actes que han preparat per compartir aquest fet amb tots vosaltres:\n•\t20 d'abril de 2013 a les 17h. Celebració dels 60 anys de l'agrupament als locals de l'Escola Pia Nostra Senyora (Diputació, 277, Barcelona) que enguany celebra el seu centenari.\n•\t1 de juny de 2013. Durant tot el dia participaran de la Fira Modernista de l'Eixample. Tindran un stand i faran diverses activitats per als nens i joves del barri. Volen que el barri també s'ennuriï!\n•\t6 d'octubre de 2013. Festa dels Passos a la Vall de Núria.\nEsteu tots convidats a ennuriar-vos!\nMés informació a nuria60anys@gmail.com\nL’AEiG Montpalau, el cau de Pineda (Demarcació de Girona), ha instal·lat un rètol fet a mà a l’església de Sant Pere de Riu, per tal de senyalitzar aquest edifici del segle XII. És un regal que fa l’agrupament, ara que celebra el 50è aniversari: “No esperem rebre presents, sinó que preferim fer-los!”, expliquen.\nÉs un rètol fet a mà per l'artista Joan Nogueras, que de forma desinteressada ha esculpit a la fusta una imatge de Sant Pere de Riu. El material l’ha donat la Fusteria Mateu de Pineda.\nL'acte de col·locació del cartell, el passat 25 de març, va comptar amb la presència de mn. Josep Casellas, rector de Sant Pere de Riu i Santa Maria de Pineda; el sr. Mateo, responsable de Sant Pere de Riu i altres persones relacionades amb la casa. També hi van assistir l'alcalde de Pineda, Xavier Amor; i els regidors de Medi Ambient, Jordi Masnou; Qualitat de Vida, Santiago Macip; Cultura i Ciutadania, Sònia Moraleda; Joventut, Sandra Villarte i Benestar Social, Carme Aragonès; entre d'altres.\nL'acte també va servir per conèixer les darreres millores que s'han fet a la casa de colònies i per conèixer el nou petit Museu de Sant Pere de Riu, amb peces històriques relacionades sobretot amb la pagesia i l’art religiós.\n| dv, 22/03/2013 - 11:51\ntenim pressa per Sa Travessa from 4vents,Escoltisme i Guiatge on Vimeo.\nEscoltes d’entre 11 i 14 anys de Catalunya, el País Valencià i les Illes celebraran Sa Travessa, una trobada a Santa Margalida (Mallorca). Els participants aportaran jocs i tallers de cultura popular de cadascun dels seus territoris.\nEntre el 28 de març i l’1 d’abril es celebra a S’hort de Son Serra “Sa Travessa”, la primera trobada de Rangers i Esplet (joves escoltes de 11 a 14 anys) que formen part del Projecte 4Vents, Escoltisme i Guiatge.\nAquest és un projecte de col·laboració entre les entitats escoltes de les terres de parla catalana, a què estan adherits els escoltes de Catalunya, el País Valencià, les Illes Balears i l’Alguer. Està previst que a l’activitat hi participin uns 430 joves de les diferents associacions.\nÚltims dies! Convocatòria de finançament per a projectes de cooperació pel desenvolupament\n| dj, 21/03/2013 - 11:41\nMinyons Escoltes i Guies de Catalunya convoca un concurs públic per atorgar l’1% dels seus ingressos propis a organitzacions i entitats que duguin a terme projectes de cooperació pel desenvolupament. Hi ha temps per presentar-s'hi fins aquest diumenge, 24 de març!\nLa convocatòria va dirigida a entitats i organitzacions externes (la donació no està destinada en cap cas a finançar projectes interns de MEG, dels agrupaments membres de l’associació o de la Fundació Josep Sans).\n| dm, 19/03/2013 - 11:10\nLa Federació Catalana d'Escoltisme i Guiatge organitza un concurs de fotografies a Instagram i Twitter amb l'etiqueta #sócdecau. Participa-hi!\nLes xarxes socials han esdevingut un element més en el dia a dia dels agrupaments d’arreu del país. Instagram i Twitter en són dues d’elles i gràcies a elles podem compartir centenars de moments especials d’aquells que només es viuen a l’agrupament. Des de la Federació Catalana d’Escoltisme i Guiatge no volem deixar perdre l’oportunitat de recollir tot aquest valuós material per fer difusió conjunta del nostre projecte! És per això que hem volgut organitzar un concurs de fotografies! Si vols tenir més informació sobre aquest concurs o veure les increïbles moments que ja s’han capturat mira els enllaços següents:\nCom prevenir o actuar davant d'una crisi a l’agrupament?\n| dll, 18/03/2013 - 12:13\nTrobades amb antics de l’agrupament, obrir als nens i nenes del barri els campaments, fer el dia de l’amic, prioritzar tasques... Són propostes que podeu trobar al documentPrevenció i actuació davant una possible crisi a l'agrupament, elaborat per l’Àmbit d'Agrupaments i Demarcacions.\nTotes aquestes activitats són recursos per a l’actuació davant una possible crisi i a la publicació es troben agrupades segons el tipus de problemes als quals poden donar solució: per falta de caps o de nens i nenes, manca de treball pedagògic a l’agrupament, poca motivació dels caps, falta de local, caps desbordats de feina i també per mala relació amb la demarcació/sector.\nEn el document també s’hi recullen estratègies per preveure aquests problemes i actuar abans no sigui massa tard. La prevenció és una tasca que s’ha de fer contínuament i de la qual és difícil veure'n els resultats, si més no a curt termini, però que és molt important pel bon funcionament de l’agrupament. En aquesta part doncs, el que es pretén és donar eines als equips d'agrupament i de les demarcacions/sectors per fer un anàlisi de la situació i detectar quins aspectes s’han de reforçar.\nAquesta publicació es va repartir al darrer Comissariat General i es distribuirà als agrupaments al llarg de les properes setmanes.\nPodeu trobar-la en format digital i descarregar-vos les fitxes complementàries fent clic aquí.\nMés de 80 joves de la Demarcació de Girona participen a la Trucada\n| dg, 17/03/2013 - 11:01\nEl cap de setmana del 16-17 de març va tenir lloc a Calella la Trucada, la trobada anual de la unitat de Truc de la Demarcació de Girona, organitzada enguany per l'Agrupament Escolta Montnegre.\nEls participants –més de 80 persones, entre Truc i animadors- van fer en primer lloc una descoberta i després un servei. Les descobertes es van fer a diverses entitats d'acció social de Calella i en indrets on per conèixer la història de la ciutat.\nAixí doncs van poder descobrir com treballen les Filles de Sant Josep de Calella, popularment conegudes com las “hermanitas”, amb el seu projecte Nova Llavor, l'associació Bafalay, Amics Solidaris de la Casamance o el menjador social de la Parròquia Sant Joan Baptista de Poble Nou de Pineda de Mar. Per altra banda van poder conèixer una part de la història de Calella amb visites al refugi antiaeri del Parc Dalmau, el Far i les Torretes de Calella.\nDesprés de dinar es van dirigir cap a ca l'Estolt, serra del Montnegre, per fer tot d'activitats i dinàmiques. Allà van muntar un campament per passar-hi la nit. L'endemà al matí un total de tres camps de treballs simultanis van ajudar a rehabilitar zones concretes de la Serra del Montnegre, d'aquesta manera van realitzar el servei.\nUn cap de setmana ple de bons moments, de descoberta i de servei, però sobretot un cap de setmana per a conèixer-se i veure que l'escoltisme és un moviment global, que no comença i acaba a l'agrupament del poble, sinó que és una realitat compartida per joves de tot el món.\nL'AEiG Lo Manaix celebra aquest dissabte la Gran Festa dels 10 anys\n| dv, 15/03/2013 - 19:14\nAquest dissabte 16 de març tindrà lloc als Camps Elisis de Lleida l’acte central de celebració del 10è aniversari de l’AEiG Lo Manaix. Han volgut fer coincidir la data de la fundació amb una gran festa oberta a tota la ciutat.\nDes de la tarda fins a la matinada\nLa festa que han preparat està destinada a tots els públics i s’hi ha previst activitats de tot tipus perquè tothom en pugui gaudir. La convocatòria d’inici és a les 16.30h a la porta de la parròquia Sagrada Família (c/ Dr. Trueta amb c/ Agustins, s/n, a Cappont) des d’on sortirà una cercavila festiva amb els gegants, els capgrossos i els grallers del Col·lectiu Cultural Cappont, música, El Banyetes i altres sorpreses, i que recorrerà tot el barri de Cappont fins a La Glorieta dels Camps Elisis, zona en què tindran lloc totes les altres activitats.\nUn cop allí, a partir de les 18.00h, hi haurà una xocolatada popular per a tots els participants i, just a continuació, començarà l’animació infantil de la mà de SAC Espectacles. Finalment, a partir de les 20.30h, un macroconcert a càrrec dels grups de les nostres terres TheFolkies (folk de Balaguer), La cruz de mi vecino (rumba de Cervera), 75% Tano’sMother (de Mollerussa) i STAKLAR (ska de Lleida) clourà l’acte passada la mitjanit.\nNo cal dir que durant tota la tarda hi haurà un servei de barra (amb begudes i entrepans) a preus populars que no només serviran per ajudar-nos a finançar el 10è aniversari sinó que part del benefici que aconseguim també serà destinat al projecte de cooperació internacional que els nostres Truc II portaran a terme aquest estiu a Gàmbia.\nVa ser el 15 de març de l’any 2003, en la primera Sortida a la Neu que van fer, que va nàixer l’Agrupament Escolta i Guia Lo Manaix amb un fulard i un logotip que el dotaven d’una identitat pròpia dintre del moviment que és Minyons Escoltes i Guies de Catalunya i, evidentment, de l’escoltisme i el guiatge en general. Ho va fer després de tot un procés participatiu en què vam implicar tots els membres, des dels infants i joves fins als pares i les mares.\nUn dels seus objectius fundacionals, que mai no han perdut de vista, és la vocació de ciutat. Volien i volen ser un agrupament de Lleida i per a Lleida. És per això que no tindria sentit celebrar aquests #10delomanaix sense obrir-nos a tota la ciutat, sense treballar en xarxa amb altres entitats.\nL’AEiG Lo Manaix, avui\nL’Agrupament Escolta i Guia Lo Manaix és, a dia d’avui, un referent d’educació en el lleure de la ciutat de Lleida i rodalies. Amb un equip d’educadors voluntaris de més de 20 persones i amb 95 infants i joves, des dels 6 fins als 18 anys, ofereix una proposta educativa original basada en el treball per projectes, el mètode escolta, i el contacte directe amb la natura en les sortides de cap de setmana i els campaments d’estiu.\nUns projectes en què els protagonistes són els nois i les noies i que sempre cerquen la implicació amb l’entorn i la transformació social a partir de les experiències de l’aprenentatge i servei, el nostre autèntic valor afegit.\nL’AEiG Sant Sadurní treballa els desnonaments i el dret a l'habitatge\n| dv, 15/03/2013 - 17:02\nEl passat 9 de març, l’AEiG Sant Sadurní va realitzar l'activitat sobre descoberta del conflicte dels desnonaments i reivindicació del dret a l'habitatge que l'AEiG Jaume Caresmar i Maria Antònia Salvà va aportar al Rebost. L'experiència va ser molt positiva!\nDes de l’agrupament ens expliquen:\n“Hem pensat que era important informar que havíem utilitzat aquesta eina del Rebost i que l'activitat està molt i molt bé per dur a terme a qualsevol unitat, en el nostre cas ho vam treballar des de castors fins a truc. Després de realitzar les activitats de cada unitat, tots els nens i nenes i nois i noies van fer un dibuix d'una casa i després els pioners i truc van anar a totes les entitats bancàries del poble a penjar aquests dibuixos i d'altres frases i escrits que van realitzar els truc.”\nAquí us deixem algunes fotos que ens han enviat:\n| dv, 15/03/2013 - 14:17


CCOO organitza demà dilluns una assemblea de pensionistes i jubilats\nLa Federació de Pensionistes i Jubilats de CCOO Baix Llobregat-Alt Penedès-Anoia-Garraf està organitzant un conjunt d’assemblees per traslladar informació i generar debats sobre temes d’actualitat, com l’acord assolit per consolidar el sistema públic de pensions, la situació de la reforma laboral, les reivindicacions sobre bretxa digital i la campanya contra la pobresa energètica.\nEl sindicat ha convocat un conjunt d’actes que també permetran la presentació de la responsable de la federació a aquest territori, així com de la persona que formarà part del Consell de la Gent Gran.\nLa propera assemblea tindrà lloc al local de CCOO d’Igualada (passeig Mossèn Cinto Verdaguer, 50), demà dilluns, dia 21 de febrer, a les 10 hores.\nL’espai restarà condicionat per l’aforament i l’aplicació de les mesures vigents pels protocols de seguretat davant la COVID-19. Per assistir-hi, es recomana comunicar-ho prèviament a l’adreça electrònica fjubilbllapag@ccoo.cat o al telèfon 660 45 48 67.\nArticle anteriorExclusió i desenvolupament social a Catalunya: un informe punyent\nPròxim articleFinalitzen les sessions participatives per realitzar una diagnosi sobre l’envelliment


El presentador de Sálvame' ha explicat la veritat sobre l'origen del seu sobrenom\nper Beatriz Paricio dimecres, 23 de setembre 2020 - 19:48h\nJorge Javier tenia un malnom durant els seus dies a 'Sé lo que hicisteis' | Telecinco\nCorria l'any 2006 quan un nou programa va arribar a la sobretaula de la Sexta. 'Sé lo que hicisteis’ aterrava disposat a fer la competència a la resta de cadenes tenint a Telecinco en el centre de la diana. Patricia Conde i Ángel Martín van aconseguir captar l'atenció dels espectadors amb les seves àcides crítiques als programes del cor.\nAra, nou anys després de la seva última emissió, Andreu Buenafuente va convidar a Ángel Martín al seu programa de Movistar +, 'Late Motiv', on l'humorista va revelar alguns secrets. Entre ells, un que afecta directament a Jorge Javier Vázquez i que li ha perseguit des de fa anys.\nJorge Javier era conegut com a 'Melmelada'\n'Sé lo que hicisteis’ va rebatejar al presentador de 'Sálvame' amb el malnom de 'Melmelada'. Andreu Buenafuente va aprofitar la visita de Martín per a preguntar-li l'origen de tan curiós sobrenom. «Una vegada va dir que ell era molt dolç, com la melmelada. A partir d'aquí vaig dir, doncs Melmelada. I vam estar cinc anys cridant-li així diàriament» li va contestar.\nPerò dimarts passat, Jorge Javier va sortir al pas d'aquesta confessió i va revelar el veritable origen del seu malnom, desmentint les declaracions d'Ángel Martín. «Al Cèsar el que és del Cèsar» començava dient el presentador català. «Això de Melmelada va venir quan Cuca García de Vinuesa va dir que jo era com un pot de melmelada» va confessar Jorge Javier.\nÁngel Martín ha explicat el veritable motiu del sobrenom 'Melmelada' | Movistar+\nUna mica molest pel malnom que li ha perseguit des de fa anys, el presentador de 'Sálvame' va assenyalar que «cal tornar a les fonts i als orígens» i es va defensar de les acusacions d'Ángel Martín subratllant que mai va sortir de la seva boca que «era dolç com la melmelada». «És l'últim que diria sobre mi mateix» va sentenciar.\nEl malnom que es va fer popular entre els treballadors i espectadors de 'Sé lo que hicisteis’ va calar molt profund. Tant és així que el mateix humorista va assegurar que avui dia encara hi ha gent que l'utilitza per a referir-se a Jorge Javier Vázquez. «És fosc, però és bonic. A vegades, en xarxes socials, hi ha gent que li escriu i li diu Melmelada. Jo somric una mica per dins, m'agrada aquesta sensació» va confessar Ángel Martín a Buenafuente.\nLa Sexta Telecinco Jorge Javier Vázquez


Descompte 2x1 per veure l'exposici� "Chorus" a la Fundaci� Foto Colectania - OFERTES, DESCOMPTES I AVANTATGES\nDescompte 2x1 per veure l'exposici� "Chorus" a la Fundaci� Foto Colectania\nDescompte 2x1 a l'entrada per visitar l'exposició Chorus, a la Fundació Foto Colectania, fins al 28 de juliol\nOferta vàlida fins al 28 de juliol, per a màxim 2 entrades per targeta de Subscriptor de La Vanguardia presentant-la a l'entrada. Preu normal de l'entrada: 3 €. En el cas que assisteixi a la la visita un Subscriptor sense acompanyant, aquest entrarà de franc. L'exposició es podrà veure del 26 de juny al 28 de juliol del 2012. Horari: De dilluns a dissabte, d'11 a 14 h i de 16 a 20 h. Diumenges i dies festius tancat\nLa Fundació Foto Colectania presenta “Chorus”, una selecció de vídeos de la col·lecció de Martin Z. Margulies. Després de l'exposició fotogràfica “La casa de l'home” de la col·lecció Martin Z. Margulies, la Fundació Foto Colectania presenta una selecció de vídeos procedents de la mateixa col·lecció, considerada com una de les millors del món. Escollits pel mateix col·leccionista i per Katherine Hinds, conservadora de la col·lecció, els videos de “Chorus” mostren l'abast internacional de la col·lecció Margulies al presentar autors de diferents països, així com la varietat de gèneres dins del mateix àmbit del videoart. La mostra, que acull un total de 8 obres, es podrà veure del 26 de juny al 28 de juliol del 2012.\nCount on Us (Chorus), 2003. Marina Abramovic Es tracta d'una instal·lació de cinc vídeos, encara que en aquesta ocasió s'exposarà un d'ells: “Chorus”, un cor de nens cantant una cançó sobre els Estats Units conduïda per Abramovic, que al seu torn vesteix una disfressa d'esquelet. La instal·lació ‘Compte amb nosaltres’ fa referència a diversos elements que poden associar-se a un context polític concret, la guerra de Kosovo. La mateixa Abramovic opina que la seva feina ha de ser considerada com una resposta emocional a esdeveniments polítics a través del seu propi món simbòlic.\nSleepwalkers (Lineal Version), 2007. Doug Aitken Cinc curtmetratges interconnectats compten la història d'una nit en la vida de cinc novaiorquesos: Donald Sutherland, Tilda Swinton, Cat Power, Seu Jorge i Ryan Donowho. L'obra va ser projectada a la façana del MoMA de Nova York el 2007 i és probablement l'obra més vista en la història d'aquest museu. Durant 28 dies l'artista va transformar un bloc sencer de Manhattan en una experiència cinematogràfica expansiva, que ell mateix va definir com un espectacle de "cinema mut per al segle XXI".\nThe Simpson Verdict, 2002. Kota Ezawa Ezawa recrea meticulosament, fotograma a fotograma, seqüències animades de televisió, cinema i història de l'art, utilitzant programes bàsics de dibuix digital i animació, en una estètica altament estilitzada que al·ludeix a la pintura Pop o Alex Katz. A The Simpson Verdict, Ezawa recrea en animació el veredicte d'O.J. Simpson utilitzant com a font seqüències filmades en el tribunal i mantenint l'àudio original. L'artificialitat estilística d'aquesta obra subratlla la “fabricació” de l'espectacle històric i, paradoxalment, preserva el poder dels esdeveniments originals. La capacitat que té Ezawa d'arrencar una autèntica emoció basada en una cosa artificial evidencia la seva lleialtat amb els mestres del Pop, com Warhol o Lichtenstein.\nThe Way Things Go, 1987. Peter Fischli & David Weiss Aquesta peça audiovisual documenta els experiments fisicoquímics dels artistes suïssos Fischli i Weiss. Estructurada com una successió d'objectes en moviment -a tall d'efecte dòmino- mitjançant reaccions químiques, friccions, contrapesos i altres disposicions físiques perfectament calculades, els artistes tracen un recorregut on fustes, plaques metàl·liques, cubs, ampolles, metxes, rodes, líquids, globus i bosses de plàstic creen tensions, provocant infinitud de desplaçaments, cada una més sorprenent.\nTiger Oder Löwe, 2000. Peter Friedl Tiger oder Löwe és un vídeo breu, filmat en una de les sales de la Kunsthalle d'Hamburg, en el qual un tigre viu lluita amb una serp de drap. L'escena s'inspira en el quadre d'Eugène Delacroix “Tigre i serp” (1854), que forma part de la col·lecció de la Kunsthalle. El vídeo va ser gravat a la mateixa sala on normalment s'exposa el quadre. El video mostra una cosa que la imatge immòbil de la pintura és incapaç d'oferir. Amb el seu gest de dur a la pràctica el moviment suggerit pel quadre de Delacroix, Friedl fa que dues estètiques estableixin un diàleg a través d'una petita obra de teatre èpic.\nPink Constellation, 2001. Martin Kersels Aquest vídeo és el producte de la instal·lació d'una habitació d'adolescent col·locada dins d'una superestructura giratòria, en la qual l'actriu es mou per les parets i el sostre, creant un espai imaginari. És el tipus d'artefacte que la productora Metre Goldwyn Mayer va construir el 1951 per a la pel·lícula "Royal Wedding" a fi de crear la il·lusió que el seu protagonista, Fred Astaire, podia ballar per les parets i el sostre de la seva habitació. En el seu ball, l'adolescent del vídeo experimenta fantasies juvenils d'escapatòria i gaudeix de conductes íntimes que els seus pares desconeixen. Més endavant, els mobles comencen a desplaçar-se i apilar-se perseguint-se del pis a les parets i el sostre en una sensació de caos angoixant.\nTurning Point, 2004. Jacco Olivier De la mateixa forma que ha canviat el nostre estil de vida, la revolució tecnològica del segle XXI ha desbrossat noves sengles creatives en el camp de l'art, oferint nous suports i també noves possibilitats expressives. En aquest terreny es mou l'artista holandès Jacco Olivier (1972), que explora des de fa anys les potencialitats del cinema aplicat a la pintura, mitjançant una feina minuciosa que passa per la reelaboració contínua de la tela i la plasmació fotogràfica de cada petita mutació de la composició pictòrica, gairebé de cada pinzellada, per a, finalment, convertir aquesta sèrie de fotografies en una petita pel·lícula d'animació de curta durada. Es tracta d'una espècie de vídeo-pintura, de quadres animats dotats d'un moviment de somni, d'efecte embruixador, i amb una banda musical sovint confeccionada amb sons gravats pel mateix artista.\nGeorge Street Bus Stop, 2001. Beat Streuli Filmat a Sydney, aquest vídeo mostra la gent en diversos estats d'anticipació i inacció. La lenta velocitat amb què es reprodueixen les accions minimalistes emfatitza la idiosincràsia del llenguatge del cos i realça els detalls fortuïts. Es tracta d'un impuls voyeurístico que capta la subtilesa dels gestos i expressions facials en dies calorosos. Es mostra a la gent resignada, pacient o amb ganyotes d'irritació degut en espera de l'autobús, en una feina d'anàlisi de la quotidianitat.\nFotografia i videoart de la Col·lecció Martin Z. Margulies Juntament amb l'exposició “Chorus”, la Fundació Foto Colectania seguirà exhibint en la planta alta les fotografies de l'exposició “La Casa de l'Home” de la Col·lecció Martin Z. Margulies amb algunes de les obres dels fotògrafs nord-americans més cèlebres: des de les imatges dels nens als carrers del Nova York d'Helen Levitt, els retrats costumistes de Walker Evans i Dorothea Lange i les instantànies de Nova York de Berenice Abbott, realitzades totes elles en els anys 30 i 40; fins als interiors buits dels hotels que va fotografiar en la dècada dels 60 Lee Friedlander. En contrast, també s'inclouen els retrats d'homes i dones africans de Pieter Hugo, realitzats en la primera dècada del segle XXI. La mostra també selecciona les obres de Mike Disfarmer, Lewis Hine, Lucia Moholy, Albert Renger-Patzsch, Thomas Ruff, August Sander i Gillian Wearing.\nEl col·leccionista, Martin Z. Margulies Martin Z. Margulies és un apassionat de l'art, fet que influeix en totes les facetes de la seva vida. Graduat en l'Escola de Finances Wharton de la Universitat de Pennsylvania i creador de projectes vinculats als béns immobles del Sud de Florida durant més de 35 anys, va començar a col·leccionar el 1976 amb l'adquisició d'una obra d'Isamu Noguchi, fins a arribar a construir una de les principals col·leccions d'art contemporani americà i europeu del món.\nC/ Julián Romea, 6 D2


Selecciona la paraula correcta per a cada definició. | Recurso educativo 554091 - Tiching\nSelecciona la paraula correcta per a cada definició. Persona que sap molt sobre una ciència, un art o un ofici. Problema que té una cosa i que fa que no funcione. Objecte que facilita poder fer un treball.\nAvaluació inicial T03 01 - La industrialització de les societats europees


Recordant la sèrie Roma | BALANCES OKTOBERFEST\n← Una diada castellera a Sant Cugat\nLes figueres de moro del parc del Guinardó →\nAquesta entrada s'ha publicat dins de Antològiques i patològiques, General i etiquetada amb HBO, Roma, sèries. Afegiu a les adreces d'interès l'enllaç permanent.\nUna resposta a Recordant la sèrie Roma\n5 de desembre de 2015 a les 20:34\nUna bona sèrie. I precedent també de la molt més violenta i videoclipera “Spartacus”. A Nimes hi vaig estar l’estiu de 2012 i realment val la pena, tot i que fa la sensació que, més que amb el patrimoni romà, intenten atreure els turistes amb les seves curses de braus, que reivindiquen com a tradició pròpia, però els cartells i la imatgeria són tots pseudoandalusos.


ARCA: de juny 2022\nARCA demana que la Central tèrmica d'Alcúdia i el seu entorn siguin públics.\nDAVANT LA VENDA DE LA CENTRAL TÈRMICA D’ALCÚDIA UNA OPORTUNITAT QUE NO ES POT DEIXAR PERDRE\nARCA DEMANA QUE S’EXERCEIXI EL DRET DE TEMPTEIG I RETRACTE\nARCA davant la venda de la central tèrmica d’Alcúdia, passant a mans d’un fons d’inversió les intencions del qual no sabem quines són, ARCA DEMANA a les Administracions: al Consell de Mallorca (com a primera autoritat insular en matèria de patrimoni) i al Govern de les Illes Balears (com a ens garant del patrimoni de tot Balears) que EXERCEIXIN EL DRET DE TEMPTEIG i RETRACTE davant aquesta venda.\nDEMANAM COL.LABORACIÓ ENTRE ADMINISTRACIONS\nARCA anima al Consell i al Govern i també a l’Ajuntament d’Alcúdia i a l’Estat a través de l’Autoritat Portuària gestora del Port d’Alcúdia, a que col·laborin intensament per a aconseguir que sigui pública una propietat que és un bé immoble de patrimoni industrial de primer ordre. No oblidem que a més està junt a un indret a conservar i protegir: el poblat de GESA amb cases unifamiliars dissenyades per l'arquitecte Josep Ferragut. L'espai a l'entorn del Bé d’Interès Cultural de primera magnitut: la TORRE MAJOR D’ALCANADA, torre de defensa del segle XVII, que està aferrada al solar de la Central, hauria de quedar absolutament preservat de cap urbanització, tal i com està ara.\nLa Central tèrmica podria rehabilitar-se i rebre visites tipus museu, com passa a Ponferrada. Consideram que és un repte de totes les entitats que, ara amb la venda privada i d’acord amb la Llei, sense fer cap procediment extraoridnari ni especialment gravós, s’exerceixi el dret de tempteig i retracte que permet adquirir el bé per a la ciutadania al preu “legalment” establert en la Llei.\nCOMPROMÍS PER ACABAR LA DECLARACIÓ DE BIC\nÉs una ocasió única que mereix el finançament del fons europeus Next Generation tant per la importància del lloc i del bé patrimonial com per els nous usos que pot tenir compatibles amb la declaració de patrimoni.\nPer altra part, això ha de suposar un compromís immediat en:\n- acabar la declaració de BIC per a la Central tèrmica que serveixi de fulla de\nruta de rehabilitació.\n- estudiar els usos compatibles amb la declaració de BIC.\n- començar els treballs de prospecció i, si és necessari, cates o descontaminació (per això també és important que s’impliqui el Govern de les Illes Balears a través de la Comissió de Medi Ambient de les Illes Balears).\nAquesta aposta de futur no implica eliminar el Projecte Alcúdia Mar Tech sinó posar-lo damunt la taula i estudiar-lo amb la Comissió de Patrimoni de forma seriosa\nARCA demana que també participin en aquesta aposta de futur altres entitats Defensores del Patrimoni i també de tipus professional, com Col·legis oficials o privades com a patromals i empreses.\nMolta participació a la Taula Rodona "Stop Pintades Vandàliques".\nEs necessita compromís i canvis en l'Administració municipal i supramunicipal per a lluitar de veritat fins a erradicar les Pintades Vandàliques\nHem de llançar un missatge de fermesa i confiança perquè la resignació i l'escepticisme perpetúa una ciutat bruta i hostil\nHa d'haver-hi "retret penal i social" i s'han d'obrir més vessants de lluita contra les pintades vandàliques\nAquestes varen ser algunes de les conclusions de la Taula rodona organitzada per ARCA\nAproximadament un centenar de persones assistiren a la Taula Rodona. STOP Pintades Vandàliques, organitzada per ARCA al Col·legi d'Advocats, l'horabaixa del dijous 15 de juny.\nEntre el públic, molt participatiu, representants de tots els partits de l'oposició, de l'Oficina de la Ciutadania tant de Palma com de Marratxí, del COAIB, arquitectes i persones expertes en art i en història. Dels partits que conformen el govern municipal de Palma no hi havia cap representant.\nÀngels Fermoselle, vicepresidenta d'ARCA, va obrir i moderar el debat valorant els pocs avenços, i els molts d'estancaments que s'hi havien produït des de l'inici de la campanya d'ARCA contra les pintades des de fa tres anys. Un passeig fotogràfic per la ciutat ens fa veure que el 90% de les pintades segueixen al mateix lloc des de fa més de tres anys. Com aspecte positiu s'hi ha de ressaltar que els llocs on s'han fet net i es mantenen, no hi tornen a pintar. Per això va advocar una vegada més perquè "PINTADA FETA, PINTADA ESBORRADA".\nEl regidor Ramon Perpinyà no va participar a la taula per problemes amb el seu vol des de Madrid i va intervenir en nom seu el Coordinador de l'Àrea de Medi Ambient de l'Ajuntament de Palma, Nicolau Cañellas.\nA la seva intervenció va assenyalar la complexitat del problema i que per tant la solució també ha de ser complexa. Va reconèixer que la facilitat que dóna EMAYA per netejar les façanes particulars a 2€ el m2, no ha tengut massa èxit potser perquè la gent es mostra escèptica i pensa "tanmateix, tornaran a pintar".\nEl fiscal Jaume Guasp Ferrer.\nConsiderà revaluar la despenalització de les conductes vandàliques i demanà la creació d'equips especialitats de Policia Local. Introduí una interessant variable, la de plantejar el delicte medi ambiental a les pintades vandàliques realitzades als murs dels llits dels torrents, per mor de la degradació química de les pintures, que tanmateix són abocades a la mar. Recorda que la sentència del Suprem sobre l’agressió a una escultura de Chillida, clarifica la conducta penal i potencia poder treballar aquesta línia com a resposta contundent i dissuassòria.\nL'inspector de Policia Local jubilat, Jaume Pla Forteza. Explicà que es poden fer avanços en coordinació, tècnics de gestió i investigació policial enfocats a la lluita contra el vandalisme. Específicament, recuperar models —desapareguts— de proximitat i augmentar la formació. Dos exdirectors generals d’Interior, presents al públic, avalaren la seva visió.\nTambé es posà damunt la taula el dèficit normatiu al voltant del problema, així com la indefensió ciutadana després de la reforma legal de l'any 2015, que pràcticament despenalitzava les pintades i ho deixava en una falta administrativa per deslluïment. També va proposar la creació d'una Agència autonòmica contra les pintades vandàliques i altres matèries de seguretat.\nL'escriptora Rosa Planas Ferrer, exposà la seva visió del problema de les pintades vandàliques que el considera greu perquè transforma el paisatge i el fa hostil, afectant el nostre benestar, ja que en lloc de transmetre pau i harmonia, ens transmet el contrari. També apuntà que els arquitectes haurien de ser els primers que clamassin contra les pintades perquè desvirtuen la seva obra.\nVaren haver moltes intervencions des del públic, on destacà un policia local d'Inca que va contar la lluita exitosa del seu equip.\n1. Es necessita compromís i canvis en l'Administració municipal i supramunicipal per lluitar de veritat fins a erradicar les Pintades Vandàliques.\n2. Hem de llançar un missatge de fermesa i confiança perquè la resignació i l'escepticisme perpetúa una ciutat bruta i hostil.\n3. Ha d'haver-hi "retret penal i social" i s'han d'obrir més vessants de lluita contra les pintades vandàliques. Les modificacions han d’arribar a canvis normatius d’abast supramunicipal.\nARCA organitza una taula rodona titulada "STOP Pintades Vandàliques".\nARCA CONTINUA CLAMANT CONTRA LES PINTADES VANDÀLIQUES\nORGANITZAM UNA TAULA RODONA AMB EL TÍTOL “STOP PINTADES VANDÀLIQUES”\nUna de les agressions que sovint més pateix el nostre patrimoni són les pintades vandàliques.\nLa lluita contra aquesta reprovable i incívica conducta s'ha convertit en una prioritat per a ARCA, i ja fa un temps que ens trobem desenvolupant accions emmarcades a la campanya No Pintades Vandàliques amb el lema "Pintada feta, pintada esborrada".\nEls perjudicis materials pel patrimoni, els morals i econòmics pels damnificats siguin particulars o l'Administració, endemés de la malaurada imatge que projecten les pintades vandàliques sobre qui les veu, sigui resident o visitant, ben bé valen un esforç en la recerca d'alternatives que sens dubte repercutiran en el benefici comú. Pensam que l'organització d’aquesta taula rodona que anunciam contribuirà a la nostra reivindicació.\nPalma continua plena de pintades vandàliques.\nHa millorat en alguns aspectes, perquè una part de l’administració local ha fet esforços, però la ciutat dista molt d’estar en una situació ni tan sols mitjanament acceptable en el que té a veure amb el respecte de la seva imatge.\nHi ha pintades vandàliques a qualsevol carrer i carreró i allà segueixen, algunes des de fa més de quatre anys.\nÉs cert que a determinats espais públics, i alguns privats, s’ha fet l’esforç d’esborrar les pintades i mantenir-los en condicions, però hi ha moltes assignatures pendents.\nPer això volem fer un balanç, analitzar una mica el camí recorregut, els resultats i encarar noves vies cap a l’erradicació d’aquest greu problema.\nPer això, des d’ARCA organitzam una taula rodona sobre les pintades vandàliques\nTÍTOL: STOP A LES PINTADES VANDÀLIQUES\nLLOC: SALÓ D'ACTES DE L'IL·LUSTRÍSSIM COL·LEGI D'ADVOCATS. La Rambla, 10. Palma\nLa taula rodona comptarà amb la col·laboració de:\n-Rosa Planas Ferrer. Escriptora\n-Jaume Guasp Ferrer. Fiscal\n-Ramon Perpinyà Font.Tinent de batle de Palma\n-Jaume Pla Forteza. Inspector de policia local jubilat\n-Àngels Fermoselle Paterna, d'ARCA.\nL'objectiu d'aquesta activitat, és continuar sumant esforços per a revertir aquesta deplorable situació , i cercar junts accions de millora que, mentrestant pal·liïn els perjudicis en la mesura del possible.\nARCA presenta al·legacions a la substitució de la teulada del mercat de Pere Garau.\nARCA, AMB EL RECOLZAMENT DE FLIPAU AMB PERE GARAU, PRESENTA AL·LEGACIONS PER A EVITAR LA TEULADA DE METALL AL MERCAT\nÉS POSSIBLE FER LA NOVA ESTRUCTURA AMB PANELLS DE FUSTA I TEULA A SOBRE\nLA NOSTRA PROPOSTA ÉS MÉS SOSTENIBLE I EVITARIA LA PÈRDUA DE CATEGORIA PAISATGÍSTICA\nARCA ha presentat al·legacions dins de termini a la substitució de la coberta nord-oest del Mercat de Pere Garau.\nActualment és una coberta a quatre aiguavessos, de teula i estructura d'encavallades de fusta que pretenen eliminar i substituir-la per una metàl·lica a dos aiguavessos.\nReclamamem un nou projecte, que es reparin els defectes estructurals de la teulada, i que es reposin els mateixos tipus de materials als originals, conservant l'acabat en quatre aiguavessos i en teules.\n- Mantenir el tipus de coberta com l'actual, per respecte a la història de l'edifici, del barri i del seu paisatge.\n-Proposem la utilització d'una estructura en fusta. No hi ha cap motiu objectiu per a no utilitzar una estructura de fusta tant la principal (encavallades) com la secundària (corretges) amb un panell de cobertura a base de panell sandwich de fusta amb aïllament integrat. Aquesta solució es completaria amb placa d'impermeabilizació (onduline per exemple) i acabat de teula. Aquesta solució és la que es va utilitzar en la reparació de la coberta de l’Ajuntament de Palma per part de l'arquitecte Frederic Climent.\n- Solució del congreny igualment se mantindria. En el projecte presentat, els elements sustentants (parets i pilastres de recolzaments de marès) segueixen sent els existents amb la única variació de la creació d'un congreny en coronació, que és correcte, que aporta capacitat de repart de càrregues puntuals sobre el mur però no millora la capacitat portant del mateix. La solució del congreny es faria exactament igual amb la proposta que nosaltres feim, amb un disseny estructural en fusta.\n- Disminuim la càrrega i conservam el valor estètic i paisatgístic. La solució que proposem suposa unes càrregues menors que les existents per el que les parets i pilastres seguiran mantenint els nivells de seguretat adequats.\n-La nostra solució compleix amb la necessitat de descarbonització. En un altre ordre de coses resulta preocupant que, després de tant parlar de la necessitat de la descarbonització en els edificis, les entitats públiques, en aquest cas l'Ajuntament de Palma, proposi un projecte allunyat d'aquest compromís. Els materials que proposem i la reutilització fins al possible, s'apropa molt més al desitjable també en aquest sentit.\n- Coberta a 4 aiguavessos com l'actual\nLa solució constructiva que aportem permet conservar la coberta a 4 aiguavessos com l'actual.\nPere Garau no és un barri de tercera. Pere Garau té un dels tres mercats principals junt a Santa Catalina i s’Olivar. En aquests mercats, afortunadament, quasi amb total probabilitat no s'atrevirian a eliminar les teulades de teula.\nEl Mercat està al centre del barri i articula el desenvolupament econòmic del mateix. Invertir en ell és el més normal i necessari, però fer-li perdre la qualitat del seu edifici, no és de justícia.\nARCA reclama a la conselleria d'Educació la neteja de les pintades a l'Escola d'Art i Superior de Disseny i a l'IES Joan Alcover\nARCA RECLAMA A LA CONSELLERIA D'EDUCACIÓ QUE S'ESBORRI LES PINTADES VANDÀLIQUES DE L'ESCOLA D'ART I SUPERIOR DE DISSENY I DE L'INSTITUT JOAN ALCOVER\nCONSIDERAM QUE ÉS UN EXEMPLE NEFAST I DEMOSTRA POC INTERÈS PER LA CURA DE LA CIUTAT I L'EDUCACIÓ EN EL RESPECTE.\nLA CONSELLERIA D’EDUCACIÓ DEL GOVERN DE LES ILLES BALEARS HA D’ASSUMIR LA SEVA RESPONSABILITAT\nLes pintades vandàliques que omplen les parets dels edificis de l'Escola d'Art i Superior de Disseny i l'Institut Joan Alcover són pèssims exemples pels joves que estudien a aquests centres.\nARCA fa ja més de dos anys que, de distintes maneres ha intentat que la Conselleria d'Educació (2 peticions registrades) i els mateixos centres assumeixen la seva responsabilitat de tenir en bones condicions els seus edificis. La darrera fa uns dies, reiterant les peticions dels escrits presentats fa ja més d'un any.\nConsideram que no netejar les pintades vandàliques dóna un missatge molt preocupant a la gent que les fa. De qualque manera es pot entendre que les malifetes tenen premi, perquè es poden contemplar durant molt de temps. I l'ego del vandalisme de les pintades creix en augment.\nÉs especialment greu el cas d'aquests dos edificis perquè són centres educatius i això implica el seu interior i el seu exterior i perquè és una zona (Plaça dels Instituts) on altres edificis sí han fet net les pintades (IES Ramon Llull, Sa Riera UIB o la Biblioteca municipal)\nPerò també és molt greu perquè són edificis històrics, catalogats i tota la ciutat tenim dret a contemplar-los en tota la seva bellesa.\nSi analitzam com tracten els problemes de les pintades vandàliques els quatre edificis que donen a la plaça dels Instituts donariem dos notables i dos suspensos:\n1. L'Institut Ramon Llull ha tengut clar des de fa temps que PINTADA FETA, PINTADA ESBORRADA. Aquest és el lema d'ARCA. És de valorar molt positivament. Bona feina han fet i fan.\n2. La biblioteca municipal, recentment i després de moltes peticions d'ARCA, ha netejat les seves. Ara hauria de fer la feina de manteniment perquè sabem que els vàndals tornen a pintar.\n3. L'Escola d'Art i Superior de Disseny. Consideram lamentable la gestió i reclamam que es netegin d'immediat totes les pintades. La façana principal, que dona al carrer de Llorenç Cerdà, fa autèntica llàstima.\n4. L'Institut Joan Alcover té les quatre façanes agredides per la barbaritat de les pintades i no ha fet les passes necessàries per a netejar-les.\nSabem que el vandalisme de les pintades és un mal que la ciutat de Palma ha deixat créixer sense posar suficient remei.Però hem de ser conscients que allò que més afavoreix l'aparició de les pintades és no netejar-les. Al contrari, si s'esborren immediatament l'efecte dissuasiu està demostrat.\nEvidentment, tornaran a pintar, perquè l'incivisme darrerament creix, no obstant això la resposta ha de ser la neteja immediata. Als llocs de Palma on s'ha actuat així, netejant i controlant, el resultat ha estat excel·lent.\nQueda molta feina per fer i aquests dos edificis on s'imparteix cultura i educació haurien de ser un exemple.


Paul Éluard i Papers de Versàlia (i IV)\nEra el 25 d’agost de 1948. Començava el “Congrés mundial dels intel·lectuals en defensa de la pau” a Wrocław. Abans del Congrés, i aprofitant l’avinentesa, havia començat a celebrar-se l’“Exposició de les terres recuperades”. Tot dins el control de les autoritats soviètiques. Els preus per entrar-hi eren astronòmics per l’època. Però les ciutats de Polònia esmerçaven esforços sensacionals per poder enviar-hi el major nombre possible d’autocars. Especialment de Silèsia arribaven allí amb una freqüència que avui provocaria enveja en qualsevol acte organitzat. Era la força del poder. I entre els convidats al Congrés, hi havia Paul Éluard. També Picasso, i Jorge Amado, i molts altres que es desvivien pel nou sistema. També cal esmentar la presència d’Ivo Andrić, quan les relacions entre Tito i Stalin ja estaven abocades a una ruptura. Estimat Paul, hi vas veure també Louis Aragon, o vau invocar el seu esperit? Hi ha fonts que diuen que hi va ser, d’altres, ho neguen. Però segurament, tampoc no devies tenir gaires ganes de veure’l. Com van ressonar les paraules de John Haldane, que “atacar Polònia seria com donar puntades de peu a una dona embarassada”? L’escriptor Jarosław Iwaszkiewicz va afirmar que tothom que assistia al Congrés estava confirmant amb la seva presència les fronteres en aquella banda de l’Oder. I què es va poder sentir quan Igor Fadiejev va dir que “si els xacals sabessin escriure, escriurien com André Malraux, o Henry Miller, o John Dos Passos, o T. S. Eliot”? Potser són massa preguntes en aquesta trampa de ratolins, en aquestes dues pinces que s’anaven tesant cada cop més. És la poesia un camí per explicar tot això? Els preus eren astronòmics, i amb tot els autobusos arribaven i arribaven, desembarcaven munions de treballadors. L’exposició va ser un èxit. Del Congrés, no n’estaria tan segur. En queda, de tot plegat, l’agulla que encara es dreça, com per documentar un oblit en la ciutat. Després del Congrés, després de l’Exposició, tot va tornar a la normalitat, a aquella normalitat d’uns anys foscos, encara amb la guerra a tocar dels talons. Un monument per al qual es va fer una gran despesa, i al costat les pedres, les ruïnes dels edificis que formaven un laberint sense resolució. Les botigues oferien la seva buidor rere un taulell encara més buit, es va limitar el consum de l’energia elèctrica ja que molt probablement abans havien saltat totes les previsions, tot havia estat excessiu, i tanmateix, després ja mai no van arribar els diners per a la reconstrucció de la ciutat. Només l’agulla es dreça. Només els noms recordem, els dels integrants internacionals del Congrés, cauen en l’oblit els polonesos, i els de la part soviètica. Què en fem, de tant oblit? El desmantellem per fer que tot torni a aquella normalitat a què ens hem avesat. No vas ni poder veure la construcció de miralls que havien previst i instal·lat al capdamunt de l’agulla. No van tenir temps ni els que acabaven d’arribar a Wroclaw per fer d’aquell lloc la seva nova ciutat, la tempesta del 20 de juliol, dos dies abans d’inaugurar l’Exposició, va impedir que veiessin els miralls, encara menys il·luminats de nit. Potser en van quedar alguns trossos encara a terra, hi eren quan vas arribar? Massa tard i massa aviat. Tard per als miralls, i aviat vas marxar i ja no vas poder veure com després l’agulla anava convertint-se en molts símbols. Va ser, tot amb tot, una visita a una ciutat desconeguda, que va romandre així quan en vas marxar. Una parada en el camí per deixar enrere una buidor, un oblit que no vas arribar a conèixer perquè no podies saber d’on venia. La joia de la poesia anava en altres direccions, amb indiferència vers qualsevol monument que acaba revestint-se de capes de memòria i oblit superposades.\nLa fotografia es pot trobar en aquesta pàgina web.\nI de regal un document de l'època, encara que no hi entengueu gran cosa, segur que sí pot establir lligams amb altres sistemes totalitaris.\nApunts Papers de Versàlia Paul Éluard\nEtiquetes de comentaris: Apunts Papers de Versàlia Paul Éluard\nlesseps2010 ha dit…\n13 de juny de 2016 a les 18:21\nPaul Éluard i Papers de Versàlia (III)


Els Mossos d’Esquadra han recuperat 80 mòbils sostrets a assistents del festival Sónar de Barcelona, arran de diverses detencions amb les que també s’han recuperat 1.300 euros en efectiu i dosis de diversos tipus de droga. L’última actuació ha estat la detenció de dues dones aquest dissabte en la clausura de l’esdeveniment. La policia les acusa de ser les presumptes autores d’un delicte reiterat de furt en el recinte firal de L’Hospitalet de Llobregat.\nAgents de paisà de la Unitat de Seguretat Ciutadana de la comissaria de L’Hospitalet de Llobregat vigilaven la sortida del festival, a les cinc de la matinada, quan van observar que dues dones canviaven de rumb en veure una patrulla uniformada per esquivar als agents. L’actitud els va fer sospitar i van decidir identificar-les, el que va despertar una actitud molt nerviosa i poc coherent en les dues joves.\nEn escorcollar-les van trobar 23 mòbils de gamma alta i 380 euros en efectiu amagats. També portaven peces metàl·liques petites per extreure les targetes SIM dels telèfons, amb l’objectiu d’impedir que la policia localitzi els propietaris si els intervé el material. Tenen 24 i 31 anys i són de nacionalitat colombiana.\nAra la policia catalana fa una crida a través de les seves xarxes socials per oferir a possibles víctimes la recuperació del seu smartphone. Cal que s’adrecin a qualsevol comissaria per presentar denúncia i mostrin el número d’IMEI de l’aparell o la caixa original on consta. Els Mossos aprofiten per recordar a tota la ciutadania que és molt important guardar aquest codi, que es pot trobar a la caixa o bé marcant al teclat les cinc tecles *#06#.\nDes de divendres, quan va obrir portes el Sónar de Nit, s’hi han detingut 25 persones: tretze divendres i dotze dissabte. La majoria (20) han estat arrestades per furt, mentre que 5 ho han estat per delictes contra la salut pública. El dispositiu ha intervingut diferents formats de venda de substàncies estupefaents (cocaïna, cannabis, MDMA), entre les quals destaquen 85 pastilles d’èxtasi (MDMA) i una ampolla de vidre de cocaïna líquida. Durant els dos dies el recinte acull una gran quantitat de públic –59.000 persones segons l’organització–, el que atrau a carteristes i petits traficants.\nPOST DATA Juliol 22, 2019 | 11:50


La Bisbal celebra la trentena edició de la Botiga al Carrer amb un ampli ventall d’activitats\nLa Bisbal d’Empordà.- S’havia de celebrar el dia 1 de maig, com és habitual, però la pluja va obligar ajornar-ho.\nPerò finalment sí: la Bisbal d’Empordà celebra la trentena edició de la fira-mercat al carrer i, adaptada a la situació sanitària actual de pandèmia, se centrarà en la botiga al carrer i es desenvoluparà als diferents eixos comercials del municipi, especialment a les Voltes, carrer Ample i plaça Major. A l’edició d’enguany hi participen una gran part de botiguers i botigueres de la població situats al nucli antic. En total hi haurà més de 50 parades oferint una gran varietat d’oferta de productes en format de botiga al carrer.\nTambé cal fer esment de la consolidació de la Fira de Brocanters, Col·leccionisme i Joguines. Serà la tercera edició i, durant tot el dissabte, tornarà a oferir un espai on comprar tot tipus d’objectes de brocanteria i de col·leccionisme que s’ubicarà a la zona del passeig Marimon Asprer.\nLa situació sanitària actual de pandèmia de Covid-19 ha fet que el consistori hagi de replantejar l’edició 2021 de la fira-mercat, prioritzant la celebració de la botiga al carrer i un mercat de brocanters. Si bé en aquesta edició s’han hagut de suspendre algunes activitats habituals, cal fer esment que la programació d’enguany s’ha plantejat amb la voluntat de mantenir l’esdeveniment en les millor condicions possibles i, alhora, dinamitzar comercialment la població.\nUn ampli ventall d’activitats de la mà del consistori i la Federació del Comerç\nL’Ajuntament i la Federació del Comerç han programat un conjunt d’activitats paral·leles que permeten passar un dia sencer en família a la Bisbal, amb activitats i espais per a totes les edats. En aquest sentit, a la plaça Castell, durant tot el dia, hi sortirà un trenet turístic que circularà per la Bisbal mostrant, en format de visita guiada, les xemeneies industrials de la població. Ben a la vora, a la plaça Germans Sitjar hi haurà la zona de jocs infantils Fes-te Gran, per a tota la família. Per altra banda, s’han programat visites guiades al castell-palau i tallers de torn de ceràmica. Radio Bisbal farà una programació especial al matí i des de peu de carrer, a davant de l’Ajuntament Vell. També, des de la Federació del Comerç s’han organitzat els tallers Torn per torns a la plaça Major: tallers de torn de ceràmica per a grans i petits. Durant tot el dia hi haurà animació de carrer de la mà de Tirita Clown. Una de les novetats que oferirà la jornada, també de la mà de la Federació del Comerç de la Bisbal d’Empordà, serà dos Escape Rooms diferents: un, infantil, creat per Minuts Màgics; i un altre a l’Església de la Pietat, per a grups de 6 persones de més de 12 anys. Finalment, recuperant la tradició i amb la participació de diverses entitats bisbalenques, també hi haurà una catifa de flors al carrer Valls d’en Colomer durant tot el dia. Es pot consultar la programació a www.visitlabisbal.cat i anar-ne fent seguiment a les xarxes socials municipals.\nArxivat com a: Baix Empordà, Comerç, Cultura, Societat Etiquetat com a: activitats culturals, botiga al carrer, comerç, cultura, dinamització del comerç, La Bisbal d'Empordà, promoció econòmica, societat


Valls d'Aiguamòg i Valarties en BTT | Engarrista\nPujant per la vall d'Aiguamòg\nPastures i bordes als Banhs de Tredòs\nPlanejant al tram superior\nPista panoràmica amb el Maubèrme al fons\nCabana de Prüedo i el Montardo al fons\nPlans de Loseron i Pic dera Cauva\nColors de tardor a la Val de Valarties\nLloc de sortida: Salardú Naut Aran (Val d'Aran)\nDistància: 30,90 quilòmetres\nDesnivell positiu: 960 metres\nTemps: 4:20 hores\nSensació de dificultat: Fàcil 100% ciclable. Tram dur a la zona superior\nSalardú 00:00 00:00 0,0\nBarratge d'Aiguamòg 00:25 00:25 2,5\nBanhs de Tredòs 00:50 01:15 7,9\nAparcament Colomèrs 00:50 02:05 12,1\nCabana de Prüedo 00:50 02:55 17,1\nPònt deth Ressèc 00:50 03:45 23,1\nArties 00:20 04:05 28,0\nSalardú 00:15 04:20 30,9\nSegon dia consecutiu de pedalejar per la Val d'Aran. Sortim del mateix punt, Salardú, però si ahir anàvem cap al nord, per resseguir les Valls de la Garona, Varradòs i Unhòla, avui anirem cap al sud i ens aproparem al Parc Natural d'Aigüestornes i Estany de Sant Maurici. Passades les 9 del matí, amb l'horari d'hivern acabat d'estrenar, sortim de l'aparcament de l'altre cantó del riu, precisament al punt on surt la pista asfaltada que recorrerem. Avui també seguim una de les rutes que proposa el Centre de BTT de la Val d'Aran, de nivell negre (molt difícil). No serà tant!\nTot just sortir i ja comencem a pujar, sense ni temps per escalfar. Guanyem alçada sobre Salardú, que contemplem des de l'altre cantó del riu, amb el poblet d'Unha al darrera i la muralla rocallosa del Poi d'Unha al fons. El primer tram de pista és ombrívol, però la pujada continuada evita el fred. Pugem fins trobar la vall d'Aiguamòg, just per sobre del poble de Tredòs. Tombem cap al sud i anem remuntant la vall. Al cap de poc trobem el Barratge d'Aiguamòg, amb un breu replà que ens permet descansar uns instants. Tot seguit continuem pujant ininterrompudament per l'estreta pista amb un asfalt precari.\nCirculem prop de petites bordes als llocs on hi ha replans aprofitats com a pastures. La pista va pujant vora el riu d'Aiguamòg, amb les seves aigües serpentejant entre els prats i els arbres multicolor. Tot aquest tram té un pendent moderat, i ens permet gaudir de la vall sense excessiu esforç. Però passada la borda de Servat el pendent s'incrementa, i fem diverses llaçades on la pista enfila fort. Passem la borda de Lacreu i tornem a planejar breument fins als Banhs de Tredòs, on hi ha un balneari i un gran aparcament.\nEn aquest punt la vall s'eixampla i trobem una gran pastura, solcada per petites bordes que formen un paisatge magnífic. A la part inferior del gran planell hi ha l'hotel dels Banhs de Tredòs, un petit establiment termal de luxe. Un pastor local ens explica que hi ha una petita bassa termal exterior d'accés lliure. Però no tenim temps per banys, de manera que després de creuar el pont pugem pel tram de pista que passa vora les diverses petites cabanes. Més endavant passem per la cabana d'Aigües Tortes, un antic punt d'informació del Parc Nacional.\nPassats els Banhs de Tredòs s'acaba l'asfalt, i evolucionem primer sobre un tram planer de pista. Passat el replà d'Aigües Tortes la pista comença a pujar més decidida, i després del Pònt dera Montanheta, on hi ha una petita àrea de lleure, traça diverses giragonses que guanyen alçada ràpidament. Arribem al petit aparcament de Colomèrs, el punt més a prop per accedir al refugi del mateix nom. A l'estiu la pista està tancada des dels Banhs de Tredòs, però ara sembla que no hi ha restriccions ja que hi ha diversos cotxes. Al petit aparcament on comença el camí de Colomers la pista fa un gir de 180 graus cap a la dreta, i comença una llarga diagonal ascendent.\nComencem la pujada més dura de la jornada que ens enfilarà fins més amunt dels 2.100 metres. Fins ara havíem anat pujant, primer per asfalt i després en els revolts previs al camí del refugi. Però la pujada que tenim davant és llarga, constant i sense treva. Puja fort, i el pendent es va incrementant progressivament fins a fer disparar les pulsacions. Pugem ben a poc a poc, amb un desenvolupament ben curt, concentrats en evitar aturar-nos o perdre tracció pel ferm pedregós i inestable. Tot i pujar concentrats i gairebé al límit de les nostres forces, no podem evitar contemplar el paisatge que mica en mica es va obrint a mesura que guanyem alçada.\nA l'esquena, a l'altra banda de la vall, s'alça el pedregós Tuc de Sentrosa, però el més destacat són les vistes que gaudirem un cop superats els últims i exigents pujadors. Un cop assolim unes pastures d'alçada, la pista ja no puja més, i planeja al mateix temps que va tombant cap a l'oest. Precisament aquí tenim una àmplia perspectiva a vol d'ocell de tota la Val d'Aiguamòg, la qual connecta a Salardú amb la vall del riu Unhòla, la qual, alhora, culmina amb el gran Tuc de Maubèrme. Esplèndid panorama!\nUn cop a dalt gaudim de l'immens paisatge i planegem suaument després de la pujada concentrada, sostinguda i intensa. Però com que tot el que puja baixa i ara som al punt més alt, ens relaxem sabent que ara només hem de gaudir de la ruta sense esforç. Comencem el descens per la pista que va girant cap a l'oest contornejant la base del Tuc de Salana. Arribem als bonics prats de Prüedo i passem al peu de la cabana del mateix nom, habilitada com a refugi lliure precari. Passada la cabana la pista baixa encara més fort fins als prats de Loseron, pràcticament als peus del Montardo.\nAmb el gran cim del Montardo al davant, que s'aixeca vertical i gairebé ens fa ombra, fem un marcat revolt i creuem una àmplia zona de prats. Xerrem uns instants amb un ciclista basc solitari que fa la ruta a l'inrevés i seguim la nostra ruta descendent. Deixem enrere la cabana de Loseron i entrem en un tram de bosc espès, on la pista continua baixant fort amb diverses llaçades que ens deixen al fons de la vall de Valarties. Deixem el paisatge d'alta muntanya i retrobem la vall.\nSom doncs finalment al peu del riu de Valarties, on s'acaba la llarga baixada que hem gaudint intensament fins aquest punt. Fem una pausa breu al Pònt deth Ressèc, i seguim endavant, ara direcció nord per la pista asfaltada que recorre la vall. A partir d'ara la ruta ja és més suau i fàcil per terreny humanitzat. Anem desfent la pista gaudint dels espectaculars colors de tardor dels vessants de la vall. La pista transcorre paralel·la al riu, en descens moderat i constant.\nAl cap de pocs minuts ens situem a sobre mateix d'Arties, tot i que no hi entrem ja que hem de pujar cap a Salardú. Arribem a la C-28 (carretera del Port de la Bonaigua). A l'altra banda marxa el camí per on vam transitar el dia anterior. Però com que el camí s'enfila cap a Unha i ja el vam recórrer ahir, fem via per la carretera durant 2 quilòmetres fins a Salardú, on havíem començat la ruta.\nHem gaudit d'una perfecta ruta matinal que ens ha portat fins una zona d'alta muntanya al límit del Parc Nacional, amb grans vistes cap a la zona central de l'Aran i que ens ha permès alhora circular al peu mateix del Montardo. És una ruta tècnicament fàcil, 100% ciclable, però amb algun tram de pujada molt forta. La part alta de la ruta és preciosa, amb boniques pastures d'alçada i petites bordes típiques. En temps de tardor gaudirem d'un paisatge en la seva màxima esplendor.


Imatge general d’arxiu de les platges del municipi del Vendrell.\n18/07/2019 - 11:43h\nTenia 72 anys i ha patit una indisposició quan es banyava\nAquest dijous al matí, al voltant de les 11h, s’ha produït un mort per ofegament a la platja del barri marítim de Coma-ruga, al municipi del Vendrell.\nSegons ha pogut saber el 3d8, el banyista, de 72 anys i veí de la ciutat de Sabadell (Vallès Occidental), s’estava banyant a la zona de l’Hotel Nuba, a l’avinguda Brisamar, quan hauria patit alguna indisposició dins l’aigua. Amb tot, suposadament ja patiria alguna malaltia cardíaca.\nTot i que fins al lloc del succés s’hi han desplaçat ràpidament efectius dels Serveis d’Emergències Mèdiques (SEM), Creu Roja i agents de la Policia Local del Vendrell i dels Mossos d’Esquadra, no s’ha pogut fer res per reanimar el banyista.\nAquesta és la primera mort d’una persona a les platges de la comarca del Baix Penedès des de l’inici de la temporada d’estiu.


El CAE engega un nou curs de monitors/es\nSingulars – Dinamitza’t arriba a la seva 5a edició, adreçat a joves que tenen entre 18 i 30 anys, es desenvolupa al Casal de Joves La Kampana i està totalment subvencionat.\nEl CAE engega un nou curs de monitors/es.\nEl CAE dona continuïtat al projecte Dinamitza’t programant-ne una 5a edició amb la intenció de fomentar la qualificació professional i la inserció al món laboral o el retorn al sistema educatiu de joves inscrits al programa de Garantia Juvenil. Els i les joves es formaran com a Monitors/es d’activitats de lleure infantil i juvenil -amb l’obtenció, també, del Certificat de Professionalitat de Dinamització d’activitats de lleure infantil i juvenil que atorga el SOC. Aquesta formació inclou 160 hores de pràctiques en entitats i activitats de lleure de la Catalunya Central. A més, el projecte inclou les formacions complementàries en Manipulació d’Aliments, Atenció a Infants amb Necessitats Educatives Especials i Organització i Dinamització d’Activitats de Joc; a banda de les visites a entitats i empreses del sector del lleure educatiu i participació o col·laboració en activitats de lleure, socials, culturals i cíviques.\nUna de les novetats d’aquesta edició és la incorporació de dues entitats col·laboradores: l’Associació de Recerca Cultural i Socioeducativa (ARCS) portant a terme activitats de gimnàstica emocional i el centre Inspira Ioga amb activitats de relaxació, consciència plena i mindfulness. Des del CAE, es fa un esforç per mantenir la presencialitat de totes les formacions i actuacions del programa, amb l’objectiu d’oferir una intervenció i un acompanyament de proximitat, garantint totes les mesures de seguretat. A més, l’equip de formació del CAE també ofereix cursos de monitors/es subvencionats per a totes aquelles persones que no puguin formar part del projecte Singulars-Dinamitza’t.\nDinamitza’t, compta amb un equip format per una tutora/orientadora que coordinarà les diferents actuacions i farà un acompanyament individual i grupal als i les joves participants i una prospectora que actuarà com acompanyant en la inserció laboral o el retorn al sistema educatiu. Singulars - Dinamitza’t, està subvencionat pel Servei Públic d’Ocupació de Catalunya, el Ministeri de Treball i Economia Social i el Fons Social Europeu en el marc de la Iniciativa d’Ocupació Juvenil i es desenvolupa en el marc de la convocatòria de projectes Singulars que impulsa el SOC. Per participar-hi cal tenir entre 18 i 30 anys i estar inscrit/a a Garantia Juvenil i com a demanant d’ocupació a l’oficina de treball. Les persones interessades poden ampliar la informació i fer la inscripció al CAE (93 872 57 89).


14/07/2017 Els millors sèniors catalans volen el títol Individual a Pals\nGolf de Pals acollirà els dies 15 i 16 de juliol, el Campionat de Catalunya Individual Sènior, amb la presència dels millors federats per sobre dels 50 anys. Dos grans jornades de golf en aquesta competició del Comitè Sènior de la FCG\nEls propers dies 15 i 16 de juliol se citen a Golf de Pals els sèniors catalans més competitius, a la recerca del Campionat de Catalunya Individual Sènior, tant masculí com femení, en dues jornades de competició, a 36 forats stroke play Scratch, amb 18 forats per dia. En aquesta competició del Comitè Sènior de la FCG participaran jugadors amb llicència de la RFEG, afiliats a la FCG i amb ganes de competir al màxim nivell. Un total de 24 dones, amb Maria Trallero com una de les grans favorites, buscaran el títol individual 2017, mentre que un total de 83 sèniors participaran en la competició, amb Rafael Moreno (2,1 de handicap) i Guillermo Arola (3) com a millor situats a priori, encara que segur que la competició serà ferotge, i amb altíssim nivell de participació. Dues jornades de golf, que arrencaran a Pals, a partir de les 8.30 del matí, amb les fèmines obrint el camp. Sens dubte, dues jornades de gran golf amb els nostres sèniors com a grans protagonistes, i després d'aquests apassionants 36 forats, tindrem als nous campions de Catalunya Sèniors, masculí i femení aquest diumenge. Com en totes les competicions oficials de la FCG, ens acompanyaran els patrocinadors principals, AdidasTaylorMade i Finques Bourgeois, a més dels partners federatius, La Roca Village, Wunder Training, Segura Viudas, Golf Estudio, Coca-Cola, Aneto Natural i Dilmah. Molta sort a tots els sèniors de la FCG que busquen aquest cap de setmana el títol de campions de Catalunya a Golf de Pals!


MECABIT - FET RECURSOS | Formació per a empreses i treballadors\nGarantia Juvenil (PICE)\nCursos d’Emprenedoria (POEJ)\nCertificats de Professionalitat (FOAP)\nCursos per a Treballadors\nOn 17 Maig, 2018\nIn Cursos, PICE\nCurs PICE de Garantia Juvenil de Mosso de Magatzem (155h).\nMosso de magatzem – Data d’inici: 11 de Juny.\nReserva la teva plaça al Telèfon: ☎93 811 52 26 o bé passa’t pel nostre centre de formació MECABIT-FETRECURSOS\nEl curs Mosso de Magatzem està dins de les Accions de Formació Específica del Programa Integral de Qualificació i Ocupació (PICE).\nEs tracta d’una acció formativa de 155 hores de durada. Es desenvolupa amb l’objectiu de millorar la qualificació dels joves inscrits en el Sistema Nacional de Garantia Juvenil, de manera que augmentin les seves possibilitats d’inserció al mercat laboral.\nCurs PICE de Garantia Juvenil d’Ajudant d’instal·lacions elèctriques (185h).\nAjudant instal·lacions elèctriques – Data d’inici: 1 de Juny.\nAjudant instal·lacions elèctriques\nEl curs Ajudant d’instal·lacions elèctriques està dins de les Accions de Formació Específica del Programa Integral de Qualificació i Ocupació (PICE).\nEs tracta d’una acció formativa de 185 hores de durada. Es desenvolupa amb l’objectiu de millorar la qualificació dels joves inscrits en el Sistema Nacional de Garantia Juvenil, de manera que augmentin les seves possibilitats d’inserció al mercat laboral.\nOn 16 Maig, 2018\nANGLÈS GESTIÓ COMERCIAL\nOn 15 Maig, 2018\nIn Cursos, Idiomes\nCurs subvencionat pel SOC d’Anglès Gestió Comercial.\nAnglès Gestió Comercial – Data d’inici: 21 de Maig.\nAquesta oferta formativa està vinculada a la convocatòria de subvencions per a la realització d’accions de formació d’oferta en àrees prioritàries, adreçades principalment a persones treballadors desocupats que promou el Servei Públic d’Ocupació de Catalunya.\nL’objectiu d’aquest curs és resoldre de forma correcta i fluïda les tasques de gestió administrativa de les relacions comercials/empresarials en llengua anglesa, desenvolupant els processos de comprensió i expressió oral i escrita generats per aquesta activitat.\nOn 10 Maig, 2018\nCurs PICE de Garantia Juvenil de Primers Auxilis (125h).\nPrimers Auxilis – Data d’inici: 17 de Maig.\nReserva la teva plaça al Telèfon: ☎ 93 811 52 26 o bé passa’t pel nostre centre de formació MECABIT-FETRECURSOS\nEl curs de Primers Auxilis està dins de les Accions de Formació Específica del Programa Integral de Qualificació i Ocupació (PICE).\nEs tracta d’una acció formativa de 125 hores de durada. Es desenvolupa amb l’objectiu de millorar la qualificació dels joves inscrits en el Sistema Nacional de Garantia Juvenil, de manera que augmentin les seves possibilitats d’inserció al mercat laboral.\nOn 12 Abril, 2018\nIn Cursos, Oposiciones\nOposicions Vilanova i la Geltrú\nOposicions – Data d’inici: Durant tot l’any.\nL’objectiu d’aquesta formació és preparar a l’alumne per a presentar-se a les properes convocatòries de subalterns, auxiliar administratiu, tècnic administratiu, justícia i mossos d’esquadra.\nHas intentat preparar les proves pel teu compte?, No te’n surt?, Et preguntes quines són les formacions que t’ajuden a pujar punts? Aconseguir una ocupació com a funcionari de l’administració pública pot estar a l’abast de tothom?\nDoncs truca’ns, trobaràs el recolzament necessari per a aconseguir-ho en un breu període de temps.\nTenim oberts diferents horaris de Dilluns a Dissabte.\nCurs Emprenedoria (POEJ)\nEmprenedoria (POEJ), data d’inici: 2 Maig. / 9 Maig – Horari: matí o tarda\nL’objectiu és promoure l’emprenedoria entre el col·lectiu de joves en el marc del Programa de Garantia Juvenil a Catalunya. Oferim una sèrie d’eines encaminades a constituir i gestionar el teu propi projecte.\nEs tracta d’una formació grupal i individual en àrees de coneixement que permeten a l’alumne avançar en la definició del seu model de negoci. A més, hi ha una part de Mentoring i acompanyament on el que es pretén és oferir consells, informació i habilitats en el benefici del desenvolupament personal i professional.\nIn Cursos, POEJ


El conductor ha quedat ilès\nDivendres, 5 octubre 2012. 16:30. Redacció AnoiaDiari.\nAquest divendres al migdia s'ha incendiat un camió a Igualada. El vehicle ha quedat totalment calcinat i el conductor n'ha sortit ilès.\nQuan passaven pocs minuts de dos quarts de quatre de la tarda d'aquest divendres, els bombers han rebut l'avís de l'incendi d'un camió a la rotonda que uneix l'avinguda Catalunya i el carrer Lleida (davant de l'edifici d'Ig-nova Empresa).\nFins al lloc dels fets s'hi han desplaçat dues dotacions dels bombers que han apagat ràpidament les flames. Segons fonts dels bombers 'el conductor ha pogut sortir del vehicle i està ilès'. El camió que transportava containers de basura ha quedat totalment calcinat.\nEls bombers encara no saben les causes exactes de l'incendi, però tot apunta a una avaria del mateix vehicle.\nIgualada celebra la primera Mostra d'Entitats Solidàries\n8 d'octubre 2012.21:15h\nEntre martorell/igualada s’han cremat camions i cotxes tota la vida,sempre hi pot haver una avaria de qualsevol tipos. Si us passesiu el dia en carretera veurieu moltes coses, com cotxes nous de... Llegir més trinca cremant, per cert aquest camion de la foto venia de passar la itv sense cap defecte. No cal treure conclusions del que ha passat si no es sap del que es parla!!!\n6 d'octubre 2012.16:15h\nTe rao la Mireia d’Igualada, he pogut veure uns quants camions que s’han cremat altres aturats a l’autovia entre Igualada i Martorell, està clar que pujar el Bruc en un o altra sentit afecta i... Llegir més força, i si els vehicles no estan massa revisats o al dia, pot passar això. Fa anys endarrera amb més trànsit que ara de camions i cotxes, passaven menys casos... està clar que el tema es econòmic pel manteniment.\n6 d'octubre 2012.13:46h\nSi alguns tallers cobressin uns preus menys abusius ...\n5 d'octubre 2012.17:33h\nSencillament, la crisis........... si el camí tingues les revisions al dia segurament no hagues passat res, però com que cada vegada la visita al taller s’allarga més, desprès passa el que... Llegir més passa\nAquest estiu a la Autovia entre Martorell / Igualada n’hi han hagut uns quants de camions, autocars i cotxes, uns amb flames i els altres averiat\n1 Els Mossos detenen un montbuienc pel llançament d'un coet contra un helicòpter durant les protestes 3890 lectures\n10 El tall de la C-15 a Vallbona, la principal conseqüència dels aiguats a l'Anoia 405 lectures


L'Athletic s'assegura jugar a Europa en guanyar al camp del Llevant (1-2)\nDos gols d'Aduriz a la primera part han deixat el partit en mans dels homes de Valverde\nARA València 07/04/2014 23:48\n651x320 Juanfran, en el moment de fer un penal a Muniain / EFE/Kai Försterling Juanfran, en el moment de fer un penal a Muniain / EFE/Kai Försterling\nL'Athletic de Bilbao jugarà la propera temporada a Europa. L'equip d'Ernesto Valverde ha derrotat el Llevant per 1-2 i s'assegura ser a Europa. Ara, els bascos intentaran classificar-se per la Lliga de Campions.\nDesprés del seu triomf a Granada, l'equip granota ha jugat sense ritme. Els visitants han dominat tot el primer temps, amb San José fallant un penal clar de Juanfran sobre Munian. Abans del descans però, Aduriz ha fet dos gols, un amb la defensa ajudant, deixant el partit complicat per als homes de Caparrós. Mikel Rico s'ha vist obligat a abandonar el terreny de joc després de rebre una terrible entrada de Victor Casadesús.\nA la segona part el Llevant ha reaccionat. Ha controlat més el partit, obrint el joc a les bandes i donant feina a Gorka. Als 66 minuts, una centrada per la dreta de Xumetra ha acabat amb un desafortunat gol en pròpia porta de San José (1-2). Després del gol, l'Athletic ha despertat buscant el tercer a la contra. Els darrers atacs locals no han servit per aconseguir l'empat.


▷ ⭐Definició de audaciós⭐ - Significat, Exemples i Sinònims\nelcorrector.cat » Definició de audaciós\nDefinició de audaciós\nA continuació pots trobar La definició i uns quants exemples de com utilitzar la paraula audaciós, en aquesta web de rectificacions ortogràfiques pots veure com es pot utilitzar en un context real aquesta paraula i fer servir un dels sinònims que et proposem de la llista completa que veuràs aquí també veuràs la seva Definició perquè et sigui molt més simple entendre què significa audaciós.\n¿Cóm es diu audaciós en castellà? / ¿Cómo se escribre y se dice audaciós en catalán?\nSi vols aprendre com s’escriu en espanyol audaciós has de entendre que la seva traducció és audaciós pots trobar en la nostra lloc web més exemples en català perquè et sigui més simple contextualitzar-la en espanyol.\nExemples de com utilitzar audaciós\nLa Fundació de l’Institut és prova sempre actual que la fe permet totes les audàcies.\nLa vida religiosa ha d’identificar-més per «l’ésser» de la seva identitat: la radicalitat de la vivència dels seus compromisos votales (castedat, pobresa i […] obediència), pel seu estil de vida comunitària, […] per els riscos i audàcies que ha d’assumir […] en la missió; tot això, sabent viure-ho […] aquí i ara, com a resposta a les necessitats actuals de l’Església i del món.\nPer seure a la vegada prop del Mestre com Pere, Jaume i Joan el dia de la Transfiguració i sortir renovats, plens de audàcies missioneres malgrat la nostra mitjana d’edat.\nJo em sorprenc molt quan creuen que aquestes coses que hi ha en les meves obres són […] atreviments meus, audàcies de poeta.\nA les 21 hrs a l’Església de la Missió, el P. Vincent GRUBER i els seus col·laboradors van presentar […] l’obra: «Les audàcies de sant Eugeni».\nTens por que una regla comuna ofegui la teva personalitat, quan ella ha de […] alliberar-te de traves inútils per assumir major les responsabilitats, per a exercir […] millor totes les audàcies del ministeri.\nL’oli li permet audàcies compositives, la superposició […] de capes enriqueix la textura de l’obra, perfilant una pintura […] de troballes en un context màgic.\nO com les refinades audàcies, negacions i experiments […] de l’art occidental modern -el cubisme, la no-figuració, el surrealisme- […] sense els quals la pintura de Szyszlo no seria tampoc el que és.\nEn aquests primers discos ja s’aprecia una […] revisió del llegat de les seves respectives famílies, però estan […] encara lluny de les audàcies futures, que no […] es farien esperar.\nAudàcies, sens dubte, però irraonables.\nLa fórmula nil linquendum inausum queda aïllada, però les pràctiques […] estan plenes de audàcies apostòliques.\nConeix els límits tècnics del treball del metall, i pot […] permetre totes les audàcies sense arriscar el […] fracàs.\nSant Bonaventura – «Marcel·lí Champagnat no va ser justament una persona de grans paraules, […] sinó algú que, abrasat per l’amor de Déu, va ser capaç, si […] nom, de grans audàcies» (H. Emili Turú, Missatge 32)\nPer ajudar-nos a rellegir i somiar, els animadors de la sessió van recórrer a Bernard Dullier, que va saber posar tot el seu talent per avaluar […] el que havia fet l’equip provincial en aquests últims anys? i […] també recordar les «audàcies» d’Eugenio a […] el seu temps!\nAquesta gamma permet que el creador […] pugui realitzar la seva […] projecte de forma personalitzada, perquè totes les audàcies en matèria d’innovació i originalitat són aquí […] possibles.\nFilma el seu món, el dels fotògrafs de premsa i dels […] paparazzi, amb el seu costat laboriós, ingrat, cínic, amb els seus codis, les seves regles i les seves audàcies.\nL’ocupació d’estructures […] metàl·liques permet audàcies inaudites com […] la realització d’àmplies obertures a les façanes i […] en els interiors per deixar entrar la llum a la superfície.\nAbans de 1959, els cubans no s’anaven […] del seu país; una vegada que Cuba es va convertir en castrista, la seva història és plena de […] fuites massius i audàcies similars.\nPerò aquí no hi ha espai per a semblants audàcies.\nPotser la seva distància amb l’àmbit acadèmic va abonar el seu camí de noves formes, que sorgien això sí, amb continguts del que ja existeix, encara que amb audàcies en el seu tractament.\nAugusta Reina dels Cels, Sobirana Celestial dels Àngels, El teu, que des d’un principi has rebut de Déu el poder i la missió d’aixafar el cap de Satanàs, humilment et supliquem enviar les teves legions, perquè sota el teu comandament i per la teva [ …] poder, puguin perseguir els dimonis i combatre’ls on vulgui, […] suprimint les seves audàcies, i llançant-los […] retornada a l’abisme.\nLa solidaritat que parteix de l’amor i del do generós de nosaltres mateixos és una solidaritat que s’assembla a la casa edificada sobre roca: el veritable amor cerca sempre la transformació de les situacions per impulsar a la plenitud … I potser la solidaritat que es limita a donar coses s’assembli a la casa edificada sobre sorra … Ressona en nosaltres la pedagogia de Marcelino: «Per educar els nens cal […] estimar-los …» i ve a les nostres ments l’enorme roca del Hermitage, símbol de la fe «que […] permet totes les audàcies» (C. 33)\nDesprés de les seves audàcies pictòriques realitzades […] a Pont-Aven amb Gauguin, el jove artista travessa un període crític.